《城东观鱼》
宋代·刘攽

东城水深色如黛，居人来过不知爱。我浮扁舟转城曲，苍烟古树寒相对。

忽如身在松江游，况有渔子前操舟。霜天黯黯始下雁，雪浪杳杳频惊鸥。

万鱼挂网同时急，赤鲤长大犹人立。旧疑古潭有神物，倏见金鳞却腾入。

楫师献功喜相顾，岸傍欢声仍坌集。主人置酒乐未央，艇子行䏑轻相及。

吴酸缕鲙白玉盘，四座相喻同加餐。人生万事岂有难，我能为公成此欢，兴极意移令我叹。

落日蔼蔼沈云端，岸草露白天风寒。

作者简介：刘攽bān（1023～1089）北宋史学家，刘敞之弟。字贡夫，一作贡父、赣父，号公非。临江新喻（今江西新余）人，一说江西樟树人。庆历进士，历任曹州、兖州、亳州、蔡州知州，官至中书舍人。一生潜心史学，治学严谨。助司马光纂修《资治通鉴》，充任副主编，负责汉史部分，著有《东汉刊误》等。